Všeobecné informácie
Súčasťou obce je miestna časť Hámor, miestna časť osada – rekreačné stredisko Gombasek a od roku 1961 aj obec Vidová.
V okolí obce sa vyskytujú rôzne prírodné zaujímavosti ako sú závrty, priepasti, vyvieračky, jaskyne a vzácna fauna a flóra.
Z pamiatok sa v obci nachádzajú reformovaný kostol, ktorý bol postavený v gotickom slohu, ale v 19. storočí prešiel výraznou prestavbou.
Reformovaný kostol v Slavci
Reformovaný kostol v Slavci bol pravdepodobne bol postavený koncom 14. storočia ako jednoloďová pôvodne gotická stavba s pravouhlým záverom a predstavanou vežou z 15. storočia.
Vtedy ešte katolícky kostol neskoršími úpravami svoju stredovekú podobu stratil.
Ide o jednoloďovú stavbu s pravouhlým záverom a predstavanou vežou, ktorého jadro tvorí ešte stredoveká sakrálna stavba asi zo 14. storočia.
Viac info o dome hámorníkov v obci sa dočítate tu:
Baroková kúria v obci Slavec – Szaloci Csákany kuria
Pôvodná baroková stavba obdĺžnikového pôdorysu z 2. polovice 18. storočia bola na začiatku 19. storočia dobudovaná do pôdorysu tvaru L.
Nachádza sa v lokalite Hámor pri starej ceste vedúcej do obce Brzotín.
Viac info o kúrií v obci sa dočítate tu:
Dom hámorníkov
Hneď vedľa kúrie sa nachádza hospodárska budova a pamiatka Dom hámorníkov.
Postavená bola začiatkom 19. storočia.
Má jednopriestorovú dispozíciu, obdĺžnikový pôdorys, je dvojpodlažná.
Viac info o dome hámorníkov v obci sa dočítate tu:
Gemerská ľudová architektúra v obci Slavec
V obci Slavec sa zachovali domy, ktoré predstavujú typickú ľudovú architektúru z konca 19. storočia a začiatku 20. storočia.
Obec Slavec sa vyznačuje obojstrannou radovou zástavbou.
V obci sú dva typy domov, ktoré majú typické znaky charakteristické pre lokalitu Gemera.
Reformovaný kostol v časti Vidová
V obci Vidová sa nachádza tiež reformovaný kostol.
Reformovaný kostol je jednoloďová pôvodne jednoduchá renesančná stavba s pravouhlým záverom.
Na začiatku 19. storočia bola pristavaná veža.
Strecha kostola je vysoká valbová, veža je ukončená šindľovou zvonovitou helmicou.
V interiéri sa nachádza maľovaný kazetový strop, empora z roku 1783, lavice s maľovanými čelami z rovnakého obdobia a kazateľnica.
Fasády kostola sú hladké bielené.
Ruiny pavlínskeho kláštora v Gombaseku
V časti Gombasek sa nachádza historická pamiatka zrúcaniny kláštora paulínov s gotickým kostolom,ktorý tu stál začiatku 14. storočia až do konca 16. storočia.
V 16. storočí bol zničený cisárskym vojskom.
Súčasťou rozsiahleho kláštora bol aj kláštorný kostol postaveného v gotickom slohu.
Po archeologickom výskume v roku 2018 tu postavili zvonicu tak, aby sa v lokalite dali slúžiť bohoslužby.
Zvonica slúži aj ako vyhliadková veža na ruiny kostola a na okolitú prírodu údolia rieky Slaná.
Viac info o kláštore sa dočítate tu:
Náučný chodník v areáli Gombasek
Pamiatka je súčasťou náučného chodníka v areáli Gombasek.
Jeho celková dĺžka je približne 3km a má desať zastavení s informačnými tabuľami v slovenskom, maďarskom aj v anglickom jazyku.
Náučný chodník je nenáročný a vhodný aj pre školské exkurzie a rodiny s deťmi.
Viac info o náučnom chodníku sa dočítate tu:
OZ Sine Metu
Je tu vybudovaná chatová osada, stanový tábor a amfiteáter, v ktorom sa od roku 1955 každoročne organizuje celoslovenský festival Maďarov žijúcich na Slovensku, ale môžete tu vidieť aj folklórne súbory z Maďarska.
Remeselnícky dom
Neďaleko sa nachádza národná kultúrna pamiatka – Remeselnícky dom.
Tento želiarsky dom bol postavaný v 19. storočí ako súčasť hospodárskeho dvora Andrašiovského (Andrássyovského) veľkostatku.
Súčasťou veľkostatku bola aj rokoková kúria Andrášiovcov.
Viac info o remeselníckom dome sa dočítate tu:
Budova Železného hámra
Pri vstupe do Gombaseku naľavo od cesty sa nachádza stará budova Železného hámra so zvyškom vysokej pece a priľahlými výrobnými priestormi z roku 1841.
Ešte v roku 2017 to bol posledný hámor na Gemeri, dnes už neexistuje.
Železný hámor, patriaci onoho času Andrášiovcom (Andrássyovcom), slúžil na zušľachťovanie a opracovanie surového železa.
Viac info o budove železného hámra sa dočítate tu:
Kúria Andrášiovcov v Gombaseku
Za národnú kultúrnu pamiatku bola kúria vyhlásená v roku 1975.
Jednopodlažná a podpivničená stavba má obdĺžnikový pôdorys s manzardovou strechou.
V 19.storočí prešla klasicistickou úpravou.
Viac info o kúrií sa dočítate tu:
Gombasecká jaskyňa
Najväčším turistickým lákadlom obce je verejnosti sprístupnená Gombasecká jaskyňa, ktorá je zaradená do zoznamu Svetového kultúrneho a prírodného dedičstva UNESCO a nachádza sa v miestnej časti Gombasek.
Za národnú prírodnú pamiatku bola vyhlásená v roku 1996.
Viac info o jaskyni sa dočítate tu:
Diviačia priepasť
Z ďalších významných prírodnou zaujímavosťou v blízkosti obce je Diviačia priepasť.
Dosahuje hĺbku 123 m a predstavuje najhlbšiu priepasť Plešivskej planiny.
Patrí medzi najkrajšie a najpozoruhodnejšie jaskyne na Slovensku.
Viac info o priepasti sa dočítate tu:
Turistické ciele
V obci sa pravidelne organizujú kultúrno-spoločenské aktivity a uchovávajú tradičné ľudové remeslá a zručnosti.
Turistické trasy
Obcou prechádza žltá turistická trasa.
Celkový čas k rázcestníku Gombasek (250 m n.m.) je približne 0:30 h (naspäť 0:30 h).
Od rázcestníka Gombasek (250 m n.m.) žltá turistická trasa pokračuje Závozným priepastiam, ktoré sa nachádzajú pri rázcestníku Závozná (475 m n.m.).
Celkový čas od rázcestníka Gombasek (250 m n.m.) až ku rázcestníku Závozná (475 m n.m.) je približne 0:30 h (naspäť 0:15 h).
Od rázcestníka Gombasek (250 m n.m.) žltá turistická trasa pokračuje cez spomínaný rázcestník Závozná (475 m n.m.) až k jaskyni Silická ľadnica.
Celkový čas od rázcestníka Gombasek (250 m n.m.) ku spomínanej jaskyni je približne 1:30 h (naspäť 1:15 h).
Opačným smerom žltá turistická trasa pokračuje z obce Slavec na Plešivskú planinu k smerovníku Farkašová samota (650 m n.m.).
Celkový čas k smerovníku Farkašová samota (650 m n.m.) je približne 3:15 h (naspäť 2:20 h).
Kombinované trasy
Kombinovanými trasami sa môžeme z obce Slavec dostať k 43m hlbokej Mestskej priepasti (pri rázcestníku Mestská priepasť 521 m n.m.), Brzotínským skalám, na výhľadovú Gerlašskú skala (752 m n.m.) a zdatnejší turisti môžu navštíviť aj výhľadovú Dievčenskú skalu (660 m n.m.).
Cykloturistické trasy
Cykloturistom je tu k dispozícií modrá cykloturistická trasa a v rekreačným strediskom Gombasek prechádza červená cykloturistická trasa nazývaná Cyklomagistrála Slovenský kras o celkovej dĺžke približne 195 km.
Ako sa dostať do obce Slavec
Ubytovanie a stravovanie
Objednaj si ubytovanie
- Chalupa Ida (čítaj viac…) priamo v obci
História
Prvá písomná zmienka o obci Slavec je z roku 1243.
Samotná obec vznikla v 13. storočí vyčlenením z Brzotína.
Spomína sa v r. 1326, keď bola predmetom sporu medzi zemianskymi rodmi Mariássyovcov a Bebekovcov.
Prvá písomná zmienka o obci pochádza z roku 1243, kedy sa spomína v listine jágerskej kapituly.
Obec bola v týchto časoch majetkom Bebekovcov.
Koncom 14. stor. prešla do vlastníctva Štítnickovcov.
Časť obce patrila do r. 1556 poulínskemu kláštoru v Gombaseku, ktorý založil v roku 1371 Juraj Bebek (Bebek György).
Členila sa na sedliacku a valašskú časť.
Okrem uvedených rodov patrila viacerým iným zemianskym rodom: Hámossyovcom, Eszterháziovcom, Ragályiovcom.
Až do roku 1945 Andrássyovcom, ktorí boli jej poslednými vlastníkmi.
Podobným osudom prešli aj blízka obec Vidová, od roku 1961 patriaca samosprávne k Slavcu, osada Gombasek a osada Hámor, ktoré sú miestnymi časťami obce Slavec.
Prvá písomná zmienka o časti obce Vidová pochádza z roku 132O.
Osada Gombasek, ktorá toho času nie je obývaná sa spomína už v r. 1243 ako osada "vila".
V tomto roku po vymretí rodu Borsovcov osadu daroval kráľ Béla IV. Bebekovcom v Plešivci.
Osada mala v roku 1891 92 obyvateľov.
V 16.- 17. storočí boli obce vystavené tureckým nájazdom a drancovaniu cisárskych vojsk.
V 19. storočí tu bol hámor Rimamuránskej spoločnosti a vo Vidovej vznikla huta a elektráreň.
V minulosti sa obyvatelia zaoberali prevažne poľnohospodárstvom, pas- tierstvom, pálením vápna a prácou v hute.
Obyvatelia už v stredoveku pálili uhlie pre železiarske podniky.
V obci samej vznikli železiarne v 2. pol. 18. storočia.
Posledným majiteľom obce do roku 1945 boli Andrášiovci (Andrássyovci).
Sú tu evidované nasledujúce archeologické náleziská:
1. poloha Maštaľná jaskyňa, jaskynné sídlo z mladšej doby kamennej, doby bronzovej a staršej doby železnej.
2. poloha osada Gombasek, sídlisko, založené začiatkom 14. storočia.
3. údolie Slanej, v úrovni kameňolomu, ojedinelý archeologický nález kamenného nástroja úštepu zo staršej doby kamennej.
4. poloha jaskyňa Ľudmila, v miestach dnešného lomu, jaskynné sídlisko z mladšej doby kamennej, staršej doby železnej a zo stredoveku, archeologické nálezisko je dnes zničené lámaním kameňa.
V katastri obce sa našlo paleolitické a neolitické osídlenie bukovohorskej kultúry.
Pamiatky
- 2xreformovaný kostol
Prírodné zaujímavosti v obci
Kultúra a umenie
- Tanečný súbor SZALÓKA (Slavec) (čítaj viac…)
Info jaskyňa
Mapy
Vrstvy: Turistická mapa, Automapa, Cyklomapa, Lyžiarska mapa, Satelitná mapa a OpenStreetMap.
Kliknutím na logo "Freemap.sk" sa Vám mapa zobrazí na celej ploche obrazovky.